Marine Lavigne

**Marine Lavigne**, ganet d'ar 6 a viz Du 1997 e Douarnenez, a zo ur ganerez vrezhonek ha saverez pozioù vreizhat. Kanerez a-vicher eo abaoe 2022, goude bezañ kemeret perzh en Eurovision gant he c'hanaouenn ''Fulenn'' hag he strollad Ahez.

## Deskiñ
Savet eo bet Marine Lavigne e Poullann en ur familh eus ar C'hab ha Penn Sardin. En hentad divyezhek ar skol François-Guillou e Douarnenez he doa desket brezhoneg hag eno e oa bet lakaet da ganañ evit ar wech kentañ. E skolaj Diwan Kemper he doa desket kanañ ha diskanañ gant Louise Ebrel en ur c'hlub kan ha dizoloet sevenadur Galiza dre ur staj kan gant Elsa Corre. Kendalc'het he doa he deskadurezh e lise Diwan Karaez gant atalieroù kinniget gant Annie Ebrel ha Krismenn pe gant stajoù emvarrekaat er vro. 


Restr:Fest-noz Festival Yaouank 2022 - Diridollou Lavigne.jpg|An daouad Diridollou/Lavigne e Festival Yaouank 2022.


Kroget he doa da ganañ gant Sterenn Diridollou el lise hag e daouad war-lerc'h. Da c'houde e oa bet heñchet he strollad An Teir gant kanerezed a-vicher evel Rozenn Talec ha Marthe Vassallo. Goude ur bak lennegel hag ur bloavezh prepa lennegel eo bet Marine war studioù LLCE spagnoleg betek ur master e skol-veur Roazhon 2. Paouezet he doa gant he studioù evit bezañ kanerez ha skrivagnerez a-vicher e 2022.

## Obererezh
E fin ar bloazvezh 2017 e voe skrivet ganti pozioù ar ganaouenn *[[Betek an trec'h]]* dibabet evel kanaouenn ofisiel ar Redadeg 2018. Kanet he doa anezhi gant div vignonez bodet en ur triad anvet Penn Salsardin ha gant sonerien evit seniñ un ton salsa. Er memes bloaz, gant he strollad An Teir (div gomerez eus ar skolaj ennañ) e oa bet savet gant tri soner a-vicher ur grouidigezh evit "New Leurenn #3" da-geñver Gouelioù Etrekeltiek an Oriant. Gant ar raktres-se e oa ganet ar strollad Eben hag embannet ur bladenn er bloaz war-lerc'h. Brudet eo ar strollad evit e ganaouennoù gant temoù a-vremañ (benelouriezh, ar pobloù, an douar...) savet diwar tonioù hengounel. Gant Jonathan Dour he doa savet ur strollad all e fin 2021, Seim, un triad gant an tabouliner Antonin Volson.


Restr:Marine Lavigne ar Redadeg 2018 Plouguerne.jpg|*[[Betek an trec'h]]* kanet e degouezh ar Redadeg 2018 e Plougerne.
Restr:EBEN - Festival interceltique de Lorient 2023.jpg|Krouidigezh Dinaskañ gant Eben e Gouel etrekeltiek an Oriant 2023.


E miz Eost 2021 he doa graet anaoudegezh gant ar soner Alexis Morvan (Alvan) e Roazhon. Pozioù zo bet kavet diouzhtu gant Marine Lavigne diwar mojenn Katell Gollet adskrivet. Enrollet eo bet ar ganaouenn ''Fulenn'' gant he strollad Ahez war ar sonerezh sonaozet gant Alvan. E miz Genver 2022 eo bet rakdibabet ar ganaouenn gant France TV evit kenstrivadeg Bro-C'hall an Eurovision. En em gavet eo ar strollad nevez-savet-mañ betek gourfenn Eurovision Frañs e Pariz war-eeun war France 2 50 vloaz rik goude skignadenn sonadeg Alan Stivell war Europe 1 (pladenn *[[À l'Olympia (pladenn Alan Stivell)|À l'Olympia]]*). D'an noz-mañ d'ar 5 a viz Meurzh 2022 e oa bet choazet ar strollad Alvan & Ahez da vezañ kannaded Frañs en Eurovision gant ar ganaouenn ''Fulenn''. Douget he doa Marine he c'hanaouenn skrivet e brezhoneg betek Torino en Italia da genstrivañ e anv Bro-C'hall evit ar gourfenn skignet d'ar 14 a viz Mae ha gwelet gant ouzhpenn 165 milion a dud war-eeun e Europa a-bezh. 

Ahez a vesk ar yezhoù war ur sonerezh a-vremañ. E fin 2022 en doa kenlabouret Ahez gant ar strollad Algaire eus Asturiez gant ar ganaouenn *Llume* e astureg hag ul lodenn ouzhpennet e brezhoneg.

## Poltredaoueg

Restr:EBEN - Yaouank 2019 Rennes - Marine Lavigne - Ahez.jpg|Marine Lavigne war leurenn Yaouank e Roazhon e 2019 gant Eben.
Restr:Fest-noz Entre-deux Fest 2019 10.jpg|Fest-noz gant Sterenn Diridollou e Poullaouen e 2019.
Restr:Marine Lavigne Fest-noz Tamm-Kreiz 2021 02.jpg|"Fest-noz ar c'henfinadur" gant Jonathan Dour e Sant-Brieg war-eeun war lec'hienn Tamm-Kreiz
Restr:Barrut Diridollou-Lavigne - GBB 2021 02.jpg|Diridollou/Lavigne gant Barrut evit Gouel ar Brezhoneg GBB e Langoned e 2021.
Restr:EBEN Loened Fall Nouvel An 2023.jpg|EBEN asambles gant Loened Fall evit kan ar bloavezh mat e 2022 e fest-noz Amnesty International Sant-Tegoneg.
Restr:Ahez Prizioù ar brezhoneg 2023 Rennes 03.jpg|Ahez war leurenn ar Prizioù 2023 e C'hoarigandi Roazhon evit resev o friz.
Restr:Marine Lavigne - SEIM Plestin 2023 04.jpg|Marine Lavigne gant Seim e Plistin e miz Meurzh 2023.
Restr:EBEN Gouel Broadel ar Brezhoneg GBB 2023 07.jpg|Marine Lavigne gant Eben e Gouel broadel ar brezhoneg 2023.


## Pladennoù

### Albom studio

### Single
* 2018 : *[[Betek an trec'h]]* (Penn Salsardin)
* 2021 : *[https://m.youtube.com/watch?si=4ryZ-ED60V71xXM5&v=f3FEOw6C5Pg Babel]* (Barrut gant Diridollou/Lavigne)
* 2022 : *[[Fulenn (kanaouenn)|Fulenn]]* (Alvan & Ahez)
* 2022 : *[https://m.youtube.com/watch?si=6F0iksqHP19092Vm&v=7dYqwRdnpxA Llume]* (Algaire gant Ahez)
* 2023 : *[https://m.youtube.com/watch?si=tP-z3_P3I53Nq16o Malvennoù kloz]* (SEIM)

### Dastumadoù
* 2022 : *[[Dastum]] 50 – Kanerien ha sonerien Vreizh* (son : *Ar minor* - Diridollou/Lavigne)
* 2022 : *[[Eurovision|Eurovision Song Contest]] Turin 2022* (son : *Fulenn* - Alvan & Ahez)

## Notennoù ha daveoù

## Levrlennadur

* Loeiza Alle, « Eurovision. Ils vont représenter la France en breton », *[[Bretons]]*, niv. 185,‎ miz Ebrel 2022, p. 34-38
* Maiwenn Raynaudon-Kerzerho, « POLTRED. Marine Lavigne, kanerez he daoulagad digor », *Bretons*, Du 2023

## Liammoù diavaez

* Lec’hienn ofisiel Eben
* Marine Lavigne e discogs.com